CELEX: 62016CN0075
Language: sl
Date: 2016-02-10 00:00:00
Title: Zadeva C-75/16: Predlog za sprejetje predhodne odločbe, ki ga je vložilo Tribunale Ordinario di Verona (Italija) 10. februarja 2016 – Livio Menini in Maria Antonia Rampanelli/Banco Popolare – Società Cooperativa

2.5.2016   
            
            
               SL
            
            
               Uradni list Evropske unije
            
            
               C 156/24
            
         Predlog za sprejetje predhodne odločbe, ki ga je vložilo Tribunale Ordinario di Verona (Italija) 10. februarja 2016 – Livio Menini in Maria Antonia Rampanelli/Banco Popolare – Società Cooperativa
   (Zadeva C-75/16)
   (2016/C 156/33)
   Jezik postopka: italijanščina
   
      Predložitveno sodišče
   
   Tribunale Ordinario di Verona
   
      Stranke v postopku v glavni stvari
   
   
      Tožeči stranki: Livio Menini in Maria Antonia Rampanelli
   
      Tožena stranka: Banco Popolare – Società Cooperativa
   
      Vprašanji za predhodno odločanje
   
   
               1.
            
            
               Ali je treba člen 3(2) Direktive 2013/11 (1) v delu, v katerem določa, da navedena direktiva, ne posega v Direktivo 2008/52„ (2)“ razumeti tako, da ne posega v možnost za posamezne države članice, da predpišejo obvezno mediacijo samo za primere, ki ne spadajo na področje uporabe Direktive 2013/11, torej za primere iz člena 2(2) Direktive 2013/11, to so pogodbeni spori, izhajajoči iz pogodb, ki niso pogodbe o prodaji ali storitvah, in spori, ki ne zadevajo potrošnikov?
            
         
               2.
            
            
               Ali je treba člen 1[…] Direktive 2013/11 v delu, v katerem je potrošnikom zagotovljena možnost, da pred ustreznimi organi za alternativno reševanje sporov vložijo pritožbo proti prodajalcem ali ponudnikom, razlagati tako, da navedeni predpis nasprotuje nacionalnemu predpisu, ki v katerem od sporov iz člena 2(1) Direktive 2013/11 določa uporabo mediacije kot pogoj dopustnosti vložitve tožbe stranke, ki jo je mogoče opredeliti kot potrošnika, in vsekakor nacionalnemu predpisu, ki določa obvezno pomoč pri obrambi, ter s tem povezane stroške za potrošnika, ki sodeluje pri mediaciji, povezani s katerim od navedenih sporov, pa tudi možnost nesodelovanja pri mediaciji, samo če obstaja utemeljen razlog?
            
         
      (1)  Direktiva 2013/11/EU Evropskega parlamenta in Sveta z dne 21. maja 2013 o alternativnem reševanju potrošniških sporov ter spremembi Uredbe (ES) št. 2006/2004 in Direktive 2009/22/ES (Direktiva o alternativnem reševanju potrošniških sporov) (UL L 165, str. 63).
   
      (2)  Direktiva 2008/52/ES Evropskega parlamenta in Sveta z dne 21. maja 2008 o nekaterih vidikih mediacije v civilnih in gospodarskih zadevah (UL L 136, str. 3).